ועדת הכספים, כנסת 20, פרוטוקול מספר 1170, 2018-11-26 13:40

משה גפני: אני פותח את ישיבת ועדת הכספים.

משה גפני: הסעיף האחרון בסדר היום, תקנות רואי חשבון (תיקון), התשע"ח- 2018.

אסף נועם: שלום לאדוני.

אסף נועם: הלשכה המשפטית, משרד המשפטים.

אסף נועם: אנחנו מביאים את התיקון הזה ועוד כמה תיקונים נוספים לאגרות של יחידות שהרגולטור שלהם הוא משרד המשפטים.

אסף נועם: מדובר כאן בהפחתת המשך למספר הפחתות שהיו בשנתיים האחרונות והועברו לוועדה.

אסף נועם: ההפחתה המשמעותית ביותר היא באגרה שנתית.

אסף נועם: הערה מקדמית.

אסף נועם: הסט של התקנות מובא לוועדה רק לעניין האגרות.

אסף נועם: החלק האחר הוא לא טעון אישור ועדה.

אסף נועם: נושא אחד הוא הפחתה של האגרות השנתיות ב-22 אחוזים.

אסף נועם: זה עוקב להפחתה קודמת ב-25 אחוזים של האגרות השנתיות ותכף אני אסבר את האוזן עם הסכומים השונים כי זה בהתאם לוותק.

משה גפני: מה הלב הטוב שעבר עליכם שפתאום מפחיתים אגרות?

יזהר קנה: פניית הלשכה.

אסף נועם: כן.

אסף נועם: יש דעות שונות.

משה גפני: יש לכם השפעה על משרד המשפטים?

יזהר קנה: הם קשובים.

משה גפני: אני אדבר אתכם על כמה דברים.

משה גפני: סתם, אני צוחק.

אסף נועם: צריך לומר שלא היו לנו כאן

אסף נועם: הליכים משפטיים וזה לא נבע מאיזשהו כורח.

משה גפני: הבנתי.

משה גפני: לכן שאלתי.

אסף נועם: נעשתה בדיקה רוחבית.

משה גפני: הבנתי.

משה גפני: מה ההפחתות?

אסף נועם: הפחתה שנייה מהאגרות השנתיות זו הפחתה של אגרות הפטור, בעקבות הערת אדוני בנושא של חיילי המילואים והפטור שניתן להם.

אסף נועם: העלית את נושא הפטורים.

אסף נועם: הוועדה ביקשה, זה התחיל כהסתייגות, ממשרד המשפטים לבחון את העניין הזה של אגרות הפטור.

משה גפני: זה יורד ממה למה?

אסף נועם: כרגע יש אגרה של 137 שקלים לפטור יחיד עד גג של פי שבעה מהסכום האמור.

אסף נועם: זה 959 שקלים שלמעשה 95 אחוזים ממבקשי הרישיון נדרשים לשלם מכיוון שהרוב המוחלט גם עושים תואר וגם שנת השלמה וזכאים לפטור מכל הבחינות, למעט שתיים האחרונות.

אסף נועם: לכן זה היה הסכום האוטומטי שהם נדרשו לשלם.

אסף נועם: מוצע להפחית את כל אגרות הפטור ל-300 שקלים לבקשה.

אסף נועם: ככל שכל הפטורים ירוכזו בבקשה אחת שמטופלת על ידי מזכירות המועצה, והעניין הזה נבחן, יש פטורים שהם יותר אוטומטיים ויש פטורים שהם יותר מורכבים בהתאם לתכניות הלימוד.

אסף נועם: לכן הסכום המוצע הוא 300 שקלים לבקשה בהתעלם ממספר הפטורים במסגרת הבקשה הזאת.

אסף נועם: הפחתה אחרונה היא פחות משמעותית אולי בסכומים שלה.

אסף נועם: לרואי חשבון בני 70 פלוס, מוצע להפחית לאגרה מינימלית של 110 שקלים.

אסף נועם: הרציונל הוא להעמיד את כל האגרות של היחידות המורשות במשרד המשפטים לבני 70 פלוס על רבע מהאגרה השנתית הרגילה.

משה גפני: מי מקריא את התקנות?

אסף נועם: תקנות רואי חשבון (תיקון), התשע"ח- 2018 6.

אסף נועם: תיקון תקנה 47(א) בתקנה 47(א) לתקנות העיקריות –

במקום פסקה  יבוא: "(ג) בקשה לפטור מבחינות - 300 שקלים חדשים".

במקום פסקה  יבוא: בפסקת משנה (א), במקום הסכום האמור בה יבוא "316".

במקום פסקה  יבוא: בפסקת משנה (ג), במקום הסכום האמור בה יבוא "110".

במקום פסקה  יבוא: 7.

במקום פסקה  יבוא: תחילה תחילתה של תקנה 47(א)(1)(ג) לתקנות העיקריות, כתיקונה בתקנה 6 לתקנות אלה, ביום כ"ה באדר ב' התשע"ט (1 באפריל 2019) ותחילתה של תקנה 47(א)(4) לתקנות העיקריות, כתיקונה בתקנה 6 לתקנות אלה, ביום כ"ד בטבת התשע"ט (1 בינואר 2019).

במקום פסקה  יבוא: אני אדגיש שההבדל בין האגרות השנתיות לעניין תחילה לבין אגרות הפטור, הוא היערכות טכנית וגם הסיבה שהאגרות השנתיות לא נושאות ריבית לאחר 31 בינואר ולכן היה חשוב לנו כן לעשות מאמץ.

משה גפני: תסכם בבקשה את מה שהקראת.

אסף נועם: אני אסכם את הסכומים.

אסף נועם: האגרה שמשלם רואה חשבון בעל ותק של חמש שנים ומעלה יורדת מ-569 שקלים ל-443 שקלים.

אסף נועם: האגרה שמשלם רואה חשבון בעל ותק של עד חמש שנים, מופחתת מ-406 שקלים ל-316 שקלים.

אסף נועם: האגרה שמשלם רואה חשבון בן 70 ומעלה יורדת מ-216 שקלים ל-110 שקלים.

אסף נועם: אגרת הפטור שהיא כרגע קבועה על 137 שקלים לכל פטור ועד סכום גג של פי שבעה, שזה 959 שקלים, אותו משלם הרוב המוחלט, יורדת ל-300 שקלים לבקשה, בהתעלם ממספר הפטורים.

משה גפני: כמה כסף זה?

אסף נועם: עלות המשרד היא 3 מיליון שקלים.

משה גפני: יפה.

משה גפני: תבואו כל יום.

אסף נועם: אני אומר שזה מהלך משלים.

אסף נועם: זה לא המהלך הראשון.

משה גפני: כן.

משה גפני: אני יודע.

משה גפני: אנחנו דנו על זה והיה לנו ויכוח גדול עם שרת המשפטים.

איריס שטרק: אני מברכת על ההפחתה.

איריס שטרק: אני מזכירה שרואה חשבון משלם אגרה למועצה לרישיון מעבר כמובן לבחינות, אבל הוא משלם גם דמי חבר ללשכה שזה הבית המקצועי, כך שזה בהחלט מאפשר את היכולת ואת הסיוע.

איריס שטרק: אני חושבת שזה מהלך נכון.

איריס שטרק: גם נושא הפטור מבחינות, גם ההתחשבות בגיל וזה בהחלט נובע מפעילות אינטנסיבית שביצענו בעבר.

איריס שטרק: אני שמחה שמשרד המשפטים נעתר.

איריס שטרק: זה במסגרת שיתוף הפעולה בכלל עם משרד המשפטים.

משה גפני: היה כאן דיון בוועדה עוד לפני שנכנסת לתפקיד לגבי האגרות האלה.

משה גפני: היו כמה שיחות עם שרת המשפטים.

משה גפני: גם אני כמוך שמח שהם מביאים לכאן היום את התקנות שמפחיתות את האגרות ואלה אגרות לא נמוכות אלא די גבוהות אבל כשמפחיתים אותן, זה דבר חיובי.

משה גפני: מיקי, אתה רוצה לומר משהו?

מיקי לוי: לא.

משה גפני: מי בעד אישור תקנות רואי חשבון (תיקון), התשע"ח- 2018?

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: התקנות אושרו.

משה גפני: תודה רבה.

משה גפני: הישיבה נעולה.